கேள்வி: உம்மைத் தொகை - எடுத்துக்காட்டு பற்றி விளக்கவும்.
பதில்: # ஒன்றேகால் - எண்ணல் அளவை உம்மைத் தொகை # கழஞ்சு கர்ணம் - எடுத்தல் அளவை உம்மைத் தொகை # மரக்கால் படி - முகத்தல் அளவை உம்மைத் தொகை # அடி அங்குலம் - நீட்டல் அளவை உம்மைத் தொகை இவற்றை விரித்துக் கூறும் பொழுது, ஒன்றும் காலும், கழஞ்சும் கர்ணமும், மரக்காலும் படியும், அடியும் அங்குலமும் என விரியும். மற்ற தொகைநிலைத் தொடர்களில் காணப்படாத தனிச் சிறப்பு இவ்வும்மைத் தொகைக்கு உண்டு. மற்ற தொகைநிலைத் தொடர்களில் உருபு இரண்டு சொற்களுக்கு இடையில் மட்டுமே மறைந்து வரும். உம்மைத் தொகையில் இரண்டு சொற்களுக்கு இடையிலும் இரண்டாம் சொல்லின் இறுதியிலும் உம் என்னும் உருபு மறைந்து வருவதைக் காணலாம்.